
Vsem izvajalcem bolnišnične dejavnosti




Navodilo o beleženju in obračunavanju zdravstvenih storitev in izdanih materialov

Okrožnica ZAE 1/24: Dopolnitve šifrantov za obračun zdravstvenih storitev

Okrožnico izdajamo z namenom dopolnitve programske opreme za obračun zdravstvenih storitev. Okrožnica je namenjena poslovodstvu zavodov in koncesionarjev in ni namenjena informiranju zdravnikov in ostalega zdravstvenega osebja.



V okrožnici je zajeta naslednja vsebina:

1.	Pojasnilo za pravilno evidentiranje bolnišničnih obravnav od 1. 2. 2024 dalje






S spoštovanjem.


	Pripravil:
Franc Osredkar, strokovni sodelavec





	Sladjana Jelisavčić,
vodja – direktorica področja I

Po pooblastilu:
Marjeta Trček
vodja oddelka I

Povzetek vsebine

Z Okrožnico ZAE 20/23 smo v drugi točki pojasnili pravila evidentiranja bolnišničnih obravnav za obračun bolnih novorojenčkov, za katere se je hospitalizacija začela s porodom.
S to okrožnico podajamo dodatna pojasnila glede obračuna bolnih novorojenčkov, poleg tega pa tudi pravila za obračun storitev doječih mater in sobivanja ob hospitaliziranem otroku (novorojenčku).


Obrazložitev

1. Obračun bolnih novorojenčkov.
Pri hospitalizacijah, ki se začnejo z rojstvom otroka, moramo ločiti način poročanja za statistiko NIJZ in za obračun ZZZS. 
Zavodu se poročajo in obračunajo le hospitalizacije obravnav zdravljenja bolnih novorojenčkov. 
Ponovno poudarjamo, da napotnice ni potrebno izdati za nujna zdravljenja bolnih novorojenčkov (zdravljenja, ki se jih ne da odložiti) v času iste hospitalizacije, ki se je začela z rojstvom.
Pri obračunu to predstavlja prvo epizodo zdravljenja, kjer se za podatek »datum in ura prihoda v bolnišnico« vpiše datum in ura rojstva, za »datum začetka bolnišnične obravnave« pa datum in ura začetka zdravljenja. 
Za podatek »Indikator sprejema« iz šifranta 38.2 se označi vrednost 2 »Neplaniran (vključno skozi urgentni blok)«, za razlog obravnave iz šifranta 38.7 »Razlogi bolnišničnih obravnav« pa vrednost 1 »Bolezen«.

2. Obračun storitev doječih mater in sobivanja ob hospitaliziranem otroku (novorojenčku)
Poleg zdravljenja bolnih novorojenčkov, kjer se je hospitalizacija novorojenčka začela s porodom, je možno obračunati tudi storitev doječih mater (E0011 »Nemedicinska oskrba – dan«) ali storitev sobivanja starša ob hospitaliziranem otroku (E0763 »Sobivanje starša ob hospitaliziranem otroku ali invalidu«), vendar ne hkrati v istem obdobju. 
Storitvi se smeta obračunati po odpustu matere iz akutne bolnišnične obravnave, ko je zdravljenje matere zaključeno, kar pa ne more biti prej kot po 4 dneh po porodu. Mati je namreč lahko sprejeta že pred porodom, glede na dolgoletno povprečje trajanja hospitalizacij za porod pa bivanje matere prvih 4 dni (96 ur) krije cena SPP za porod. 
Pri tem morajo biti iz dokumentacije razvidni najmanj naslednji podatki: da je akutna bolnišnična obravnava matere zaključena, datum zaključka akutne obravnave matere, razlog premestitve v drugo obliko bolnišnične obravnave (obravnava doječe matere ali sobivanje starša ob hospitaliziranem otroku).

Navodila te okrožnice se nanašajo na zdravljenja bolnih novorojenčkov, začeta od 1. 2. 2024 dalje. 
Na podlagi pojasnil iz te okrožnice bo posodobljeno Navodilo o beleženju in obračunavanju zdravstvenih storitev in izdanih materialov.


Kontaktna oseba za vsebinska vprašanja: 
Franc Osredkar (franc.osredkar@zzzs.si; 01/30-77-383)

